CELEX: 62008TB0186
Language: el
Date: 2009-09-07 00:00:00
Title: Υπόθεση T-186/08: Διάταξη του Πρωτοδικείου της 7ης Σεπτεμβρίου 2009 — LPN κατά Επιτροπής [Προσφυγή ακυρώσεως και αποζημιώσεως — Περιβάλλον — Οδηγία 92/43/ΕΟΚ — Θέση στο αρχείο καταγγελίας — Παράλειψη κινήσεως διαδικασίας διαπιστώσεως παραβάσεως — Πρόσβαση στα έγγραφα — Κανονισμός (ΕΚ) 1049/2001 — Προδήλως απαράδεκτη προσφυγή — Κατάργηση της δίκης]

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/64
            
         Διάταξη του Πρωτοδικείου της 7ης Σεπτεμβρίου 2009 — LPN κατά Επιτροπής
   (Υπόθεση T-186/08) (1)
   
   (Προσφυγή ακυρώσεως και αποζημιώσεως - Περιβάλλον - Οδηγία 92/43/ΕΟΚ - Θέση στο αρχείο καταγγελίας - Παράλειψη κινήσεως διαδικασίας διαπιστώσεως παραβάσεως - Πρόσβαση στα έγγραφα - Κανονισμός (ΕΚ) 1049/2001 - Προδήλως απαράδεκτη προσφυγή - Κατάργηση της δίκης)
   2009/C 267/116
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Liga para Protecção da Natureza (LPN) (Λισσαβόνα, Πορτογαλία) (εκπρόσωπος: P. Vinagre e Silva, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: P. Costa de Oliveira και D. Recchia)
   
      Παρεμβαίνουσα υπέρ της καθής: Πορτογαλική Δημοκρατία (εκπρόσωποι: L. Inez Fernandes, T. Moreira και A. de Oliveira Mendonça, επικουρούμενοι από τους D. Abecasis και A. Marques, δικηγόρους)
   
      Αντικείμενο
   
   Αίτημα ακυρώσεως, αφενός μεν, της αποφάσεως της Επιτροπής, της 28ης Φεβρουαρίου 2008, όπως αναφέρεται στο έγγραφο της Επιτροπής, της 3ης Απριλίου 2008, που εστάλη στην προσφεύγουσα υπό τον αριθμό ENV.A.2/MAS/mm/D (2008) 5542, με την οποία η Επιτροπή εξέφρασε την πρόθεση να θέσει στο αρχείο την καταγγελία της προσφεύγουσας όσον αφορά την υποτιθέμενη έλλειψη συμβατότητας του σχεδίου κατασκευής ενός φράγματος επί του ποταμού Sabor (Πορτογαλία) με την οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206, σ. 7) (καταγγελία αριθ. 2003/4523 — Σχέδιο Φράγματος του «Baixo Sabor»), αφετέρου δε, της φερομένης σιωπηρής αποφάσεως της Επιτροπής, με την οποία αυτή αρνείται να επιτρέψει στην προσφεύγουσα την πρόσβαση σε ορισμένα έγγραφα, καθώς και αίτημα αποζημιώσεως.
   
      Διατακτικό
   
   Το Πρωτοδικείο διατάσσει:
   
               1)
            
            
               Η έκδοση αποφάσεως επί της προσφυγής παρέλκει όσον αφορά την ακύρωση φερομένης σιωπηρής αποφάσεως περί αρνήσεως παροχής προσβάσεως στα έγγραφα βάσει του άρθρου 8, παράγραφος 3, του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής.
            
         
               2)
            
            
               Η προσφυγή απορρίπτεται ως προδήλως απαράδεκτη κατά τα λοιπά.
            
         
               3)
            
            
               Η Liga para Protecção da Natureza (LPN) φέρει τα δικαστικά της έξοδα καθώς και τα έξοδα στα οποία υποβλήθηκε η Επιτροπή των Ευρωπαϊκών Κοινοτήτων.
            
         
               4)
            
            
               Η Πορτογαλική Δημοκρατία φέρει τα δικαστικά της έξοδα.
            
         
      (1)  EE C 183 της 19.7.2008